PRITARTA

Rokiškio rajono savivaldybės tarybos

2023 m. balandžio 27 d.

sprendimu Nr. TS-

**UŽDAROSIOS AKCINĖS BENDROVĖS „ROKIŠKIO VANDENYS“ 2022 METŲ VEIKLOS ATASKAITA**

I SKYRIUS

BENDRI DUOMENYS

UAB “Rokiškio vandenys“ įmonių registre įregistruota 2002 m. gruodžio mėn. 31 d.; Juridinio asmens kodas 173741535, buveinė – Ežero g.3, Rokiškis.

Bendrovės įstatinis kapitalas yra 5.681.296,91 eurai (penki milijonai šeši šimtai aštuoniasdešimt vienas tūkstantis du šimtai devyniasdešimt šeši eurai 91 ct). Jis padalytas į 19.590.679 akcijų. Vienos akcijos nominali vertė yra 0,29 eurai. Įstatinio kapitalo dydis lygus visų Bendrovės pasirašytų akcijų nominalių verčių sumai. Visos akcijos priklauso Rokiškio rajono savivaldybei.

UAB „Rokiškio vandenys“ įstatuose, įregistruotuose Juridinių asmenų registre 2019 m. gruodžio 13 d., nustatyti tokie Bendrovės valdymo organai: visuotinis akcininkų susirinkimas ir vienasmenis valdymo organas – bendrovės direktorius.

II SKYRIUS

DARBUOTOJAI IR DARBO APMOKĖJIMAS

Ataskaitinių metų pabaigoje bendrovėje dirbo 62 darbuotojai, iš jų darbuotojai, dirbantys vandens tiekimo ir nuotekų tvarkymo (tiesioginėje) veikloje - 42 žmonės, energetiko, transporto (netiesioginėje) veikloje - 7 žmonės, atsiskaitomųjų prietaisų priežiūros ir vartotojų aptarnavimo veikloje - 9 žmonės, administracijos darbuotojų skaičius - 4 žmonės. Vidutinis bendrovės darbuotojo darbo užmokestis yra 1 478,33 euro.

III SKYRIUS

TURTAS

Bendrovės ilgalaikio turto sąskaitose apskaitomas nuosavybės teise priklausantis turtas, kuris tarnauja bendrovės veikloje ilgiau nei vienerius finansinius metus ir kurio įsigijimo kaina ne mažesnė nei numatyta ilgalaikio materialaus ir nematerialaus turto nusidėvėjimo (amortizacijos) apskaičiavimo metoduose ir normatyvuose.

Informacija apie ilgalaikį turtą (pagal balanso straipsnius):

|  |  |  |
| --- | --- | --- |
| Eil.Nr. | Ilgalaikio turto grupės pavadinimas | Balansinė vertė, tūkst.Eur |
| 1 | Programinė įranga | 1,59 |
| 2 | Žemė | 1,16 |
| 3 | Pastatai | 530,13 |
| 4 | Statiniai | 3 083,38 |
| 5 | Vandentiekio ir nuotekų tinklai | 8 606,89 |
| 6 | Mašinos ir įrengimai | 2 236,15 |
| 7 | Transporto priemonės | 86,13 |
| 8 | Kita įranga, prietaisai, įrankiai ir įrengimai | 219,38 |
| 9 | Kitas materialus turtas (vandens apskaitos prietaisai) | 7,15 |
| 10 | Nebaigta statyba (ES lėšos) | 6,18 |
|  | **IŠ VISO** | **14 778,14** |

UAB „Rokiškio vandenys“ 2022 m. buvo atlikti šie darbai ir įsigytas ilgalaikis turtas:

1. 2022 m. vykdytas projektas Nr. 05.3.2-APVA-V-013-04-0003 „Rokiškio miesto nuotekų valymo įrenginių rekonstrukcija“ (projekto vertė 1.269,67 tūkst. eurų, iš jų skirta ES lėšų 1.012,28 tūkst. eurų) :
	* Rokiškio miesto nuotekų valymo įrenginių rekonstrukcija, darbų vertė 1.269,67 tūkst. eurų.
2. 2022 m. vykdytas projektas Nr. 20KI-KP-20-1-06727-PR001 „Vandens gerinimo įrenginių statyba Duokiškio miestelyje ir Sėlynės kaime“ (projekto vertė 140,10 tūkst. eurų, iš jų skirta ES lėšų 109,12 tūkst. Eur,) :
	* Duokiškio miestelio vandens gerinimo įrenginiai, vertė 74,35 tūkst. eurų;
	* Sėlynės kaimo vandens gerinimo įrenginiai, vertė 65,75 tūkst. eurų.
3. Pakeisti 9 siurbliai, vertė 16,56 tūkst. eurų:
	* Avariniai nuotekų perpumpavimo siurbliai nuotekų siurblinėse 3 vnt, vertė 4,33 tūkst. eurų;
	* Vandens gręžiniuose 6 giluminiai siurbliai, vertė 12,24 tūkst. eurų.
4. 2022 m. nutiesti vandentiekio ir nuotekų tinklai, vertė 30,34 tūkst. eurų, (sudaryta galimybė 12 būstų (namų ūkių) prisijungti prie vandens tiekimo infrastruktūros ir 8 būstams (namų ūkiams) prie nuotekų tvarkymo infrastruktūros) :
	* Vandentiekio tinklai Rokiškio m., Serbentų g., ilgis 79 m, vertė 2,10 tūkst. eurų;
	* Vandentiekio tinklai Obelių m., ilgis 200 m, vertė 0,46 tūkst. eurų;
	* Vandentiekio tinklai Rokiškio m., Janulionio g., ilgis 106,50 m, vertė 2,18 tūkst. eurų;
	* Vandentiekio tinklai Rokiškio m., Ryto skg., ilgis 183 m, vertė 3,61 tūkst. eurų
	* Vandentiekio tinklai Rokiškio m., Pušų g., ilgis 122 m, vertė 3,90 tūkst. eurų;
	* Vandentiekio tinklai Rokiškio m., Respublikos g., ilgis 11 m, vertė 0,50 tūkst. eurų;
	* Vandentiekio tinklai Rokiškio m., Nepriklausomybės a. 6A, ilgis 45 m, vertė 1,51 tūkst. eurų;
	* Vandentiekio tinklai Rokiškio m., Respublikos g. 109, ilgis 16 m, vertė 0,67 tūkst. eurų;
	* Vandentiekio tinklai Rokiškio m., Ryšininkų g., ilgis 70 m, vertė 1,32 tūkst. eurų;
	* Nuotekų tinklai Juodupės mstl., Ramybės g., ilgis 46 m, vertė 3,74 tūkst. eurų;
	* Nuotekų tinklai Rokiškio m., Pušų g., ilgis 93 m, vertė 3,08 tūkst. eurų;
	* Nuotekų tinklai Rokiškio m., Respublikos g., ilgis 11 m, vertė 0,5 tūkst. eurų;
	* Nuotekų tinklai Rokiškio m., Ryšininkų g.6 , ilgis 70m, vertė 1,32 tūkst. eurų;
	* Nuotekų tinklai Rokiškio m., Respublikos g.109, ilgis 14 m, vertė 0,65 tūkst. eurų;
	* Paviršinių nuotekų nuotakas Rokiškio m., J. Tumo-Vaižganto g., ilgis 198m, vertė 1,80 tūkst. eurų;
	* Paviršinių nuotekų tinklai Rokiškio m., Vilniaus g. 12A; ilgis 85m, vertė 3,00 tūkst. eurų.
5. Papildyta abonentų apskaitos programinė įranga (abonento kortelė), vertė 0,90 tūkst. eurų.
6. Spektrometras Rokiškio nuotekų valymo įrenginių laboratorijai, vertė 3,95 tūkst. eurų;
7. 2022 m. paviršinių nuotekų tinklų priežiūros ir remonto sąnaudos sudarė 18,63 tūkst. eurų.
8. 2022 m. bendrovės lėšomis atlikta eksploatuojamo turto remonto darbų už 51,46 tūkst. eurų.

IV SKYRIUS

ŪKINĖ VEIKLA, FINANSINIAI VEIKLOS RODIKLIAI

UAB „Rokiškio vandenys“ pagrindinė veikla yra vandens gavyba ir tiekimas bei nuotekų šalinimas ir valymas.

2015 m. rugpjūčio 20 d. Valstybinė kainų ir energetikos kainų komisija Bendrovei išdavė geriamojo vandens tiekimo ir nuotekų tvarkymo veiklos licenciją Nr. L7-GNTNT-62.

Rokiškio rajono savivaldybės taryba 2015 m. gruodžio 18 d. sprendimu Nr. TS-240 „Dėl viešojo geriamojo vandens tiekėjo ir nuotekų tvarkytojo paskyrimo“, Bendrovę paskyrė viešuoju geriamojo vandens tiekimo ir nuotekų tvarkytoju Rokiškio rajono savivaldybės teritorijoje.

Rokiškio rajono savivaldybės taryba 2018 m. sausio 23 d. sprendimu Nr. TS-19 ,,Dėl paviršinių nuotekų tvarkytojo paskyrimo“, Bendrovę paskyrė paviršinių nuotekų tvarkytoja.

Bendrovės tiekiamo šalto vandens kokybė atitinka Lietuvos higienos normos HN 24:2003 reikalavimus.

Bendrovės į gamtinę aplinką išleidžiamų valytų nuotekų užterštumas neviršija nustatytų leistinos taršos normų.

2022 m. pabaigoje bendrovė eksploatavo 36 vandenvietes, 195,70 km vandentiekio tinklų, 10 nuotekų valymo įrenginių, 123,00 km nuotekų tinklų ir 35,3 km paviršinių nuotekų tinklų..

Eksploatuojamose vandenvietėse iš gręžinių išgauta 1.369,02 tūkst. kub. m požeminio vandens, vartotojams patiekta 1.318,10 tūkst. kub. m geriamojo vandens, vartotojams parduota 1.127,40 tūkst. kub. m geriamojo vandens, iš kurių gyventojams – 38 proc., pramonei ir kitiems vartotojams – 62 proc.

Eksploatuojamuose nuotekų valymo įrenginiuose išvalyta 1.558,60 tūkst. kub. m nuotekų, iš vartotojų realizuotas nuotekų tvarkymo kiekis 709,00 tūkst. kub. m nuotekų, iš kurių gyventojams – 45 proc., pramonei ir kitiems vartotojams – 55 proc.

Bendrovės paslaugų rodikliai:

|  |  |  |  |
| --- | --- | --- | --- |
|  |  | 2021 m. | 2022 m. |
| 1 | Besinaudojančių įmonės paslaugomis vartotojų skaičius vnt. | 10.420 | 10.466 |
| 2 | Vartotojai, kuriems teikiamas ir vanduo, ir tvarkomos nuotekos vnt. |  7.859 |  7.942 |
| 3 | Vartotojai, kuriems teikiamas tik vanduo vnt. |  2.300 |  2.272 |
| 4 | Vartotojai, kuriems tik centralizuotai surenkamos nuotekos vnt. |  261 |  252 |

 Valstybinė energetikos reguliavimo taryba 2020 m. lapkričio 17 d. nutarimu Nr. O5E-1027 „Dėl UAB „Rokiškio vandenys“ geriamojo vandens tiekimo ir nuotekų tvarkymo bei paviršinių nuotekų paslaugų bazinių kainų vienašališko nustatymo“ vienašališkai nustatė teikiamų paslaugų bazines kainas, kurios įsigaliojo nuo 2021 m. sausio 1 d.

 Rokiškio rajono savivaldybės taryba 2020 m. lapkričio 27 d. sprendimu Nr. TS-280 „Dėl uždarosios akcinės bendrovės „Rokiškio vandenys“ geriamojo vandens apskaitos prietaisų įsigijimo, įrengimo ir eksploatavimo užmokesčio bazinių kainų nustatyto“ patvirtino geriamojo vandens apskaitos prietaisų įsigijimo, įrengimo ir eksploatavimo užmokesčio bazines kainas, kurios įsigaliojo nuo 2021 m. sausio 1 d.

**Antriesiems** geriamojo vandens tiekimo ir nuotekų tvarkymo paslaugų bazinės kainos galiojimo metams, Valstybinė energetikos reguliavimo taryba 2021 m. rugsėjo 23 d. nutarimu Nr. O3E-1178 „Dėl UAB „Rokiškio vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“ uždarajai akcinei bendrovei „Rokiškio vandenys“ suderino perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas.

Rokiškio rajono savivaldybės taryba 2021 m. spalio 29 d. sprendimu Nr. TS-202 „Dėl UAB „Rokiškio vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų nustatymo“ nustatė Valstybinė energetikos reguliavimo Tarybos Nutarimu 2021-09-23 Nr. O3E-1178 suderintas perskaičiuotas paslaugų bazines kainas antriesiems bazinės kainos galiojimo metams. Šios teikiamų paslaugų kainos įsigaliojo 2022 m. sausio 1 d.

UAB „Rokiškio vandenys“ 2022 m. liepos 29 d. raštu Nr. 61 „Prašymas suderinti geriamojo vandens tiekimo ir nuotekų tvarkymo, paviršinių nuotekų tvarkymo paslaugų perskaičiuotas bazines kainas“ pateikė Valstybinei energetikos reguliavimo tarybai derinti geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas **tretiesiems** paslaugų bazinės kainos galiojimo metams.

Rokiškio rajono savivaldybės administracija 2022 m. rugpjūčio 2 d. raštu Nr. SD-1864 „Dėl uždarosios akcinės bendrovės UAB „Rokiškio vandenys“ perskaičiuotos paslaugų kainos derinimo“, informavo, kad Rokiškio rajono savivaldybės administracija yra susipažinusi su teikiamomis derinti perskaičiuotomis paslaugų bazinėmis kainomis.

Valstybinė energetikos reguliavimo taryba 2022 m. rugsėjo 21 d. nutarimu Nr. O5E-1118 „Dėl UAB „Rokiškio vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“ suderino perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas tretiesiems geriamojo vandens tiekimo ir nuotekų tvarkymo paslaugų bazinės kainos galiojimo metams. Šios teikiamų paslaugų kainos įsigalios nuo 2023 m. sausio 1 d.

UAB „Rokiškio vandenys“ 2022 metais, vykdydama pagrindinę (reguliuojamą), veiklą gavo 2.304,29 tūkst. eurų pajamų, iš kurių pajamos už atsiskaitomųjų apskaitos prietaisų priežiūrą ir vartotojų aptarnavimą sudarė 157,50 tūkst. eurų, už geriamo vandens tiekimą – 1.063,17 tūkst. eurų, už buitinių ir gamybinių nuotekų tvarkymą – 1.035,81 tūkst. eurų, už paviršinių nuotekų tvarkymą – 47,81 tūkst. eurų. Palyginti su 2021 m. reguliuojamos veiklos pajamos padidėjo 25,56 proc.

Pagrindinės (reguliuojamos) veiklos pajamoms uždirbti patirta 2.659,23 tūkst. eurų sąnaudų, iš jų: atsiskaitomųjų prietaisų priežiūros ir vartotojų aptarnavimo veiklos sąnaudos – 167,89 tūkst. eurų, geriamo vandens tiekimo sąnaudos – 1048,68 tūkst. eurų, nuotekų tvarkymo sąnaudos – 1386,04 tūkst. eurų, paviršinių nuotekų tvarkymo sąnaudos – 54,94 tūkst. eurų. Palyginti su 2021 m. reguliuojamos veiklos sąnaudos padidėjo 24,1 proc.

Kitos (nereguliuojamos) veiklos sąnaudos 52,4 tūkst. eurų; t. y. 2,31 tūkst. eurų nario mokesčio sąnaudos Lietuvos vandens tiekėjų asociacijoje, 8,40 tūkst. eurų beviltiškos skolos, 37,94 tūkst. eurų palūkanų sąnaudos, 5,50 tūkst. eurų rinkodaros, konsultacijų sąnaudos.

Kitos (nereguliuojamos) veiklos pajamos sudarė 36,17 tūkst. eurų; iš jų darbo mašinų nuomos pajamos- 2,69 tūkst. eurų, vandens bokštų nuomos antenoms pajamos 23,50 tūkst. eurų, tūkst. eurų,. kitos netipinės veiklos pajamos 9,98 tūkst. eurų.

2022 m. finansinės veiklos pajamos yra 0,70 tūkst. eurų (tame tarpe delspinigiai 0,65 tūkst. eurų).

2022 m. įmonės įprastinės veiklos nuostolis yra 371,17 tūkst. eurų.

**Pajamų detalizavimas**

|  |  |  |
| --- | --- | --- |
| Paslaugų ir prekių pajamos | 2022m. | 2021m. |
| Apskaitos veiklos paslaugų pajamos | 157 499 | 155 425 |
| Vandens realizavimo pajamos | 1 063 175 | 865 925 |
| Nuotekų realizavimo pajamos |   |   | 976 671 | 621 157 |
| Pajamos už padidintą taršą |   |   |   | 59 138 | 11 092 |
| Paviršinių nuotekų tvarkymo pajamos | 47 807 | 61 744 |
| Finansinės veiklos pajamos | 700 | 1 902 |
| Kitos veiklos pajamos | 35 464 | 58 952  |
| **Iš viso** | **2 340 454** | **1 776 197** |

|  |  |  |  |  |  |
| --- | --- | --- | --- | --- | --- |
| **Sąnaudų detalizavimas** |   |   |   |   |  |
| Straipsniai | Finansiniai metai | Praėję finansiniai metai |
|  Darbo užmokesčio ir socialinio draudimo sąnaudos | 1 121 947 | 1 006 319  |
| Elektros energijos ir šildymo sąnaudos | 743 020 | 319 078 |
| Ilgalaikio turto nusidėvėjimo sąnaudos | 266 354 | 248 958 |
| Technologinių medžiagų bei atsarginių detalių, remonto ir eksploatacinės sąnaudos | 181 446 | 164 930 |
| Gamtos išteklių, aplinkos taršos ir kitų veiklos mokesčių sąnaudos |   | 153 793 | 121 764 |
| Dumblo išvežimo, laboratorijų paslaugų, požeminio vandens monitoringo, darbų saugos, komunalinės, mokymų ir kitos tiesioginės veiklos sąnaudos | 74 754 | 155 148 |
| ***Tiesioginės veiklos sąnaudos viso:*** | ***2 541 314*** | ***2 016 197*** |
|  |  |  |  |  |  |  |  |
| Ryšių, programų palaikymo sąnaudos  | 32 637 | 31 060 |
| Vokavimo ir sąskaitų išnešiojimo sąnaudos | 25 399 | 30 391 |
| Draudimo sąnaudos | 21 741 | 19 963 |
| Banko paslaugų, įmokų surinkimo sąnaudos | 13 797 | 12 563 |
| Kanceliarinės sąnaudos | 5 740 | 4 614 |
| Audito, duomenų apsaugos sąnaudos | 2 222 | 3 339 |
| Kitos veiklos sąnaudos | 22 434 | 13 427 |
| ***Veiklos sąnaudos viso:*** | ***123 970*** | ***115 357*** |
|  |  |  |
| ***Finansinės veiklos sąnaudos viso:*** | ***46 342*** | ***31 373*** |
| ***IŠ VISO :*** | **2 711 626** | **2 162 927** |
|  |  |  |  |  |  |  |

|  |
| --- |
| **Infrastruktūrinės veiklos finansinės būklės rodikliai** |
| **Finansinės būklės rodikliai** | **Apskaičiuotos rodiklių reikšmės** | **Apskaičiuotos rodiklių reikšmės** |
|  |
| **Eil. Nr.**  | **Rodiklio pavadinimas** | **Skaičiavimo formulė** | **2022m.** | **2021m.** |  |
| **I.** | **Pajamų apsaugos rodikliai** |  |  |   |  |
| 1. | Grynasis pelningumas (R1) | (grynasis pelnas/pardavimo pajamos) x 100 | -16,11 | -22,55 |  |
| **II.** | **Finansinio sverto rodikliai** |  |  |   |  |
| 2. | Įsiskolinimo koeficientas (R2) | (visi įsipareigojimai/turtas) x 100 | 13,81 | 13,13 |  |
| 3. | Einamojo likvidumo koeficientas (R3) | trumpalaikis turtas/trumpalaikiai įsipareigojimai | 0,91 | 1,07 |  |
| **III.** | **Komercinio aktyvumo rodikliai** |  |  |   |  |
| 4. | Pirkėjų įsiskolinimo koef. (365 d.\*) (R4) | (pirkėjų įsiskolinimas/pardavimo pajamos) x 365\* | 47,17 | 48,83 |  |
| **IV.** | **Įmonės bendrasis rodiklis**  |  |  |   |  |
| 5.  |  Įmonės bendrasis finansinio pajėgumo rodiklis (BR)  |  | 11,45 | 10,12 |  |

Pirkėjų skolos 2022 m. gruodžio 31 d. buvo 297,76 tūkst. eurų:

- juridinių asmenų skolos už vandens tiekimą ir nuotekų tvarkymą – 131,70 tūkst. eurų;

- gyventojų skolos už vandens tiekimą ir nuotekų tvarkymą – 149,80 tūkst. eurų;

- abejotinos fizinių asmenų skolos – 8,70 tūkst. eurų;

- kitos pirkėjų skolos – 7,56 tūkst. eurų.

Bendrovė 2022 metais naudojosi LR finansų ministerijos suteikta paskola investicijų projektui „Vandens tiekimo ir nuotekų tvarkymo sistemų renovavimas ir plėtra Rokiškio rajone“ finansuoti, paskolos suma 1.417016 tūkst. eurų. Investicinių projektų vykdymui bendrovė su AB Šiaulių bankas sudarė paskolos sutartį 300,00 tūkst. eurų. Bendrovė 2022 m. su AB „Šiaulių bankas“ pasirašė kredito linijos sutartį 300,00 tūkst. eurų sumai, kuri naudojama atsiskaitymui už elektros energiją. Kitų ilgalaikių įsipareigojimų bendrovė neturi. Trumpalaikiai įsipareigojimai yra 406,42 tūkst. eurų; iš jų 1 mėnesio skolos tiekėjams už suteiktas paslaugas ir parduotas prekes -135,30 tūkst. eurų, grąžintina LR Finansų ministerijos paskolos dalis-88,23 tūkst. eurų, grąžintina AB Šiaulių bankas paskolos dalis – 70,00 tūkst. eurų, kredito linijos skolos likutis 2022 m. gruodžio 31 d. yra 175,20 tūkst. eurų, kitos mokėtinos sumos yra mokėtini mokesčiai 70,59 tūkst. eurų, mokėtinos socialinio draudimo įmokos 20,14 tūkst. eurų, sukauptos ateinančių laikotarpių sąnaudos -22,16 tūkst. eurų.

V SKYRIUS

VEIKLOS PLANAI IR PROGNOZĖS

2023 m. Bendrovė planuoja pateikti Rokiškio rajono savivaldybės tarybai UAB „Rokiškio vandenys“ 2023 – 2027 metų veiklos planą.

2023 m. planuojamos veiklos:

* 2021 m. bus tęsiama Projekto Nr. 05.3.2.-APVA-R-014-051-0003 „Vandens tiekimo ir nuotekų tvarkymo sistemų renovavimas ir plėtra Rokiškio rajone“ veikla „Vandens tiekimo ir nuotekų tvarkymo infrastruktūros inventorizacija UAB „Rokiškio vandenys“ aptarnaujamoje teritorijoje“. Veiklos vertė 77,25 tūkst. Eurų (apie 51,5 km inventorizuojamų vandentvarkos tinklų).
* 2022 m. planuojama perimti Obelių k. (Pandėlio sen.), Zarinkiškių k., Miegonių k. vandentvarkos objektus.
* Sriubiškių kaimo, Ragelių kaimo, Čivylių kaimo, vandens gerinimo įrenginių statyba.
* Pandėlio ir Obelių m. vandens gerinimo įrenginių atnaujinimas.
* Paviršinių nuotekų tinklų statyba ir rekonstrukcija.
* Vandentiekio ir nuotekų šulinių atnaujinimas.
* Fekalinių siurblių ir maišyklių įsigijimas ir atnaujinimas.
* Laboratorinės įrangos įsigijimas.
* Pastato – išpurškimo rezervuaro rekonstrukcija.
* Rokiškio m. vandenvietės bokšto atnaujinimas.
* Administracinio pastato atnaujinimas.
* Vandenvietės aptvėrimas.
* Vandens gręžinių atnaujinimas ir giluminių siurblių pakeitimas.
* Hidrodinaminės asenizacinės mašinos įsigijimas.
* Vandenviečių dispečerizacija.
* Kilnojamų įrankių atnaujinimas.
* Kompiuterinės įrangos atnaujinimas.